nahid-hub/BLUGE-bengali-wikipedia-section-title-prediction huggingface dataset:
"১৭৭০ সালে দি মান্থলি রিভিয়্যু, অথবা, লিটারেরি জার্নাল" বইটাকে তালিকাভুক্ত করে, এই মন্তব্য করে যে, "সমলোচকেরা বইটি কিনে দুঃখ প্রকাশ করে। কিন্তু সত্যের প্রতি শ্রদ্ধা তাদের এটি মেনে নিতে বাধ্য করে। সেখানে অনেক বিষয় আছে যেগুলোর সাথে তারা খুবই কম পরিচিত। কিন্ত সে বিষয়গুলোতে তারা বিচারকের ভান করে, যদি জ্ঞানীরা তাদের উদ্দেশ্যে কিছু প্রকাশ করে। 

"দি এক্সপেরিয়েন্সড ইংলিশ হাউজকিপার" অনেক সফল একটি বই, যার ১৩ টি অফিসিয়াল সংস্করণ এবং কমপক্ষে ২৩ টি পাইরেটেড । পাইরেসি কমাতে, র‍্যাফল্ড প্রত্যেকটা কপির প্রথম পৃষ্ঠায় স্বাক্ষর করে। এবং ঘোষণা করা হয় স্বাক্ষর ছাড়া বই গুলো পাইরেটেড। ১৭৭৩ সালে তিনি বইটির কপিরাইট ১৪০০ পাউন্ডের বিনিময়ে প্রকাশকের কাছে বেচে দেন।

সরাসরি পাইরেসি ছাড়াও, বইটি অন্যান্য অভিজ্ঞ গৃহকর্মীদের রান্নার পরামর্শ নিয়ে বই প্রকাশে উৎসাহ দেয়। ১৭৯৫ সালে, সারাহ মার্টিন "দি নিউ এক্সপেরিয়েন্সড ইংলিশ হাউজকিপার, ফর দি ইউজ এন্ড এজ অফ লেডিজ" নামে বই রকাশ করেন। একইরকমভাবে, সুসানা কারটার ১৮২২ সালে তার বইয়ের নাম দেন, "দি এক্সপেরিয়েন্সড কুক এন্ড হাউজকিপারস গাইড"। এটিতে দুই কোর্স ডিনার আয়োজনের ১২ টি খোদাই ছিল। 

অভিজ্ঞ ইংলিশ হাউজকিপারের ধারণা র‍্যাফল্ড কতটা বিখ্যাত করেছিলেন তা একটি উদাহরণ থেক স্পষ্ট বোঝা যায়। "দি ক্রিটিকাল রিভিউ" ১৮১২ সালে লেখে যে, "আইসল্যান্ডে ডিনার টেবিল আয়োজন একটু সমস্যার মধ্যে পড়ে, তখন অভিজ্ঞ ইংরেজ গৃহকর্মীরা নিজেদের আড়ম্বরপূর্ণ দক্ষতা দেখানোর সুযোগ পান। কাপড়ের উপর প্লেট, একটি ছুড়ি ও কাঁটা চামচ, একটি ওয়াইন গ্লাস এবং রক্তবর্ণ মদের বোতল ছাড়া কিছু দেওয়া ছিল না। জমকালো সিল্ভারের টপ পড়া বৃহৎ এবং সুদর্শন ব্যক্তি ছাড়া প্রত্যেক অতিথির জন্য এমন আয়োজন ছিল।"

সঠিক অনুচ্ছেদ শিরোনাম কোনটি?
titleA. প্রসঙ্গ
titleB. প্রভাব
titleC. আধুনিক রান্নায়
titleD. সমসাময়িক
উত্তর: titleD
মুর-এর প্রথম জীবনের নাম দেমেত্রিয়া জিনি গাইনেস এবং তার জন্ম হয় নিউ মেক্সিকোর রজওয়েলে; একটি পত্রিকায় এক সৌন্দর্য পণ্যের বিজ্ঞাপন দেখে তার মা তার নাম দেমেত্রিয়া রাখেন। শৈশবে তার বাড়ির পরিবেশ ছিল খুবই কঠিন ও টালমাটাল। তার আসল পিতা চার্লস হার্মন বিয়ের দু মাসের মধ্যে ও মুরের জন্মের আগেই মুরের মা ভার্জিনিয়া কিং (২৭শে নভেম্বর, ১৯৪৩ – ২রা জুলাই, ১৯৯৮) কে ছেড়ে চলে যান। ফলত মুরের জন্ম পরিচয়পত্র বা বার্থ সার্টিফিকেটে মুরের সতপিতা ড্যানি গাইনেসের (৩রা মার্চ, ১৯৪৩ – অক্টোবর ১৯৮০) নাম রয়েছে। ড্যানি গাইনেস ১৯৮০ সালে আত্মহত্যা করেন। তিনি বারবার চাকরি বদল করতেন; এর ফলে তার পরিবারকে মোট চল্লিশ বার স্থান পরিবর্তন করতে হয় এবং এর মধ্যে একবার তারা পেন্সিলভানিয়ার রজার্স ম্যানর বলে একটি ছোট শহরে বসবাস করেন। মুরের বাবা মা দুজনেই ছিলেন মদ্যপ এবং তারা প্রায়ই নিজেদের মধ্যে সঙ্গে ঝগড়াঝাঁটি, মারামারি করতেন। শৈশবে মুর ছিলেন ট্যারা এবং সেটি ঠিক করার জন্য একটি আই প্যাচ পরতেন। পরে সমস্যাটি দুটো শল্যচিকিৎসার পর ঠিক হয়। কিডনি বা মূত্রাশয়ের সমস্যাতেও ভুগতেন তিনি। ডেমি মুরের হেটেরোক্রমিয়া রয়েছে; অর্থাৎ তার একটি চোখের মনি সবুজ বর্ণের, অন্যটি হ্যাজেল (বাদামী ও সবুজের মিশ্রণ)।

১৯৭৬ সালে মুরের পরিবার লস অ্যাঞ্জেলেসে স্থায়ী ভাবে থাকতে শুরু করেন। মুর ভর্তি হন হলিউডের ফেয়ারফ্যাক্স হাই স্কুলে। সেখানে তার সহপাঠীদের মধ্যে ছিলেন রেড হট চিলি পেপারস এর প্রধান অ্যান্টনি কিডিস ও ব্যাসিস্ট মাইকেল বালজারি এবং অভিনেতা টিমোথি হাটন। মুরের যখন ষোলো বছর বয়স, তখন তার বন্ধু অভিনেত্রী নাস্তাস্জা কিন্সকি তাকে পড়াশোনা ছেড়ে অভিনেত্রী হতে রাজি করান। মুরের দুটি ছোট সতভাই আছে: জেমস ক্রেগ হার্মন (পৈত্রিক) এবং মর্গ্যান গাইনেস (মায়ের দিক থেকে, জন্ম ১৯৬৭)। মুর হলেন একজন প্রাক্তন বিজ্ঞানতাত্ত্বিক।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বহিঃসংযোগ
titleC. কর্ম জীবন
titleD. ব্যক্তিগত জীবন
উত্তর: titleA
ক্রিস্টোফার মাইকেল প্রাট ১৯৭৯ সালের ২১শে জুন মার্কিন যুক্তরাষ্ট্রের ভার্জিনিয়া রাজ্যের মিনেসোটা শহরে জন্মগ্রহণ করেন। তিনি ক্যাথলিন লওসি ("বিবাহপূর্ব নাম" ইনধাল), এবং ড্যানিয়েল ক্লিফটন প্রাট (মাল্টিপল স্ক্লেরোসিস নামক রোগে আক্রান্ত হয়ে ২০১৪ সালে মারা যান)-এর সর্ব কনিষ্ঠ সন্তান, তার মা মার্কিন সুপারমার্কেট সেফওয়ে'তে কাজ করেছেন, এবং তার বাবা খনিতে কাজ করা ছাড়াও বাড়ি পুনঃনির্মানের কাজ করতেন। তার মা নরওয়েজিয়ান বংশধর। যখন প্রাটের তিন বছর বয়স ছিল, তখন তার পরিবার ওয়াশিংটন রাজ্যের লেইক স্টিভেন্স শহরে চলে আসে। পরবর্তীতে প্রাট একটি হাইস্কুল স্টেট রেসলিং প্রতিযোগিতায় পঞ্চম স্থান অর্জন করেন, যখন তার রেসলিং শিক্ষক তাকে জিজ্ঞাসা করলেন যে তার জীবনের সাথে সে কি করতে চায়, তখন তিনি তা স্মরণ করে বললেন "আমি বলেছিলেন, 'আমি জানিনা, কিন্তু আমি জানি, আমি বিখ্যাত হব এবং আমি এটাও জানি যে, আমি অনেক অর্থ উপার্জন করব।' আমার কোন ধারনাই ছিল না যে কিভাবে। আমি কোন কিছুর প্ররোচোনায় পড়িনি।" ১৯৯৭ সালে তিনি লেইক স্টিভেন্স হাই স্কুল থেকে স্নাতক শেষ করেন।

প্রাট, কমিউনিটি কলেজ-এর প্রথম সেমিস্টারের অর্ধ সময়ে পড়াকালীন সময়ে ঝড়ে পরেন, এবং ডিসকাউন্ট টিকেট বিক্রতা ছাড়াও দিনকালীন সময়ের স্ট্রিপার নৃত্যকারী হিসেবে কাজ করার পর, শেষ পযন্ত তিনি মার্কিন যুক্তরাষ্ট্রের হাওয়াই রাজ্যের মাওয়ি নামক দ্বীপে গৃহহীন হয়ে পরেন, সেখানে তিনি সমুদ্র সৈকতে থাকা ভ্যান এবং তাবুতে রাতে ঘুমান। তিনি জনপ্রিয় মার্কিন সংবাপত্র "দ্য ইন্ডিপেনডেন্ট"-কে বলেন, "এটি গৃহহীন হওয়ার জন্য একটি চমৎকার জায়গা। আমরা মদ পান করতাম এছাড়াও গাজাঁ সেবন করতাম এবং খুব অল্প সময় কাজ করতাম, গ্যাস, খাবার এবং মাছ ধরার সরঞ্জাম ক্রয় করার জন্য যথেষ্ঠ ছিল।" তিনি প্রতিদিন জনপ্রিয় মার্কিন র‍্যাপার ডাক্টর.ড্রে-এর বিখ্যাত অ্যালবাম "২০০১" শুনতেন, এক বছর পর, তিনি প্রতেকটি গানের গীতিকাব্যগুলো জানতেন; তিনি একটি সাক্ষাৎকারে সময়ে কোন পূর্ব প্রস্তুতি ছাড়া জনপ্রিয় মার্কিন র‍্যাপার এমিনেম-এর "ফরগট এবাউট ড্রি" গানটি থেকে তার চরণ র‍্যাপগুলো করে শোনান।

সঠিক অনুচ্ছেদ শিরোনাম কোনটি?
titleA. ২০০০–২০১২
titleB. ব্যক্তিগত জীবন
titleC. কর্মজীবন
titleD. প্রাথমিক জীবন
উত্তর: titleD
জমি তৈরীর শেষ পর্যায়ে অনুমোদিত ইউরিয়ার এক তৃতীয়াংশ এবং এ সময় হেক্টর প্রতি জিংক সালফেট ১০-১৫কেজি,বোরন সার ৫-৭ কেজি এবং গোবর সার ৫ টন প্রয়োগ করলে ভালো ফলন পাওয়া যায়। অন্যান্য ইউরিয়া সারের সবটুকু ছিটিয়ে জমি চাষ দিতে হবে। বাকি ইউরয়া সমান ২ কিস্তিতে প্রয়োগ করতে হবে। প্রথম কিস্তি বীজ গজানোর ২৫-৩০ দিন পরএবং দ্বিতীয় কিসি- বীজ গজানোর ৪০-৫০ দিন পর উপরি প্রয়োগ করতে হবে। চারা গজানোর ৩০দিনের মধ্যে জমি থেকে অতিরিক্ত চারা তুলে ফেলতে হবে। চারার বয়স এক মাস না হওয়াপর্যন্ত জমি আগাছামুক্ত রাখতে হবে।

সঠিক অনুচ্ছেদ শিরোনাম কোনটি?
titleA. ভুট্টারপাতা ঝলসানো রোগ দমন
titleB. ব্যবহার
titleC. সার প্রয়োগ পদ্ধতি
titleD. ফসল সংগ্রহ
উত্তর: titleC
রামেন বিভিন্ন ধরনের রেস্টুরেন্ট এবং জায়গায় পাওয়া যায় যার মধ্যে রামেনের দোকান, "ইজাকিয়া" পানীয় দোকান, "কারাওকে" হল, এবং পার্কগুলোতে। কিন্তু ভাল মানের রামেন সাধারণত শুধুমাত্র রামেনের জন্য বিশেষায়িত "রামেন-ইয়া" রেস্টুরেন্টগুলোতে পাওয়া যায়।

"রামেন-ইয়া" রেস্টুরেন্টগুলো মূলত প্রধান খাদ্যের পদ হিসাবে রামেন পরিবেশন করে, তারা খাবারের তালিকা ভিন্ন ধরনের রাখে। "রামেন-ইয়া" রেস্টুরেন্টগুলোতে রামেন ছাড়াও অন্যান্য খাবারের পদ পাওয়া যায় যার মধ্যে ফ্রাইড রাইস("চাহান" বা "ইয়াকিমেসহি" বলে ডাকা হয়), "গাইজোয়া"(চীনা পুডিংবিশেষ) এবং বিয়ার।

সঠিক অনুচ্ছেদ শিরোনাম কোনটি?
titleA. ইতিহাস
titleB. ধাতুপাত্রের সংস্করণ
titleC. জাপানের রেস্টুরেন্ট
titleD. অঞ্চলভেদে ভিন্নতা
উত্তর: titleC
আমিনপুর হতে পাবনা জেলা শহরের দুরুত্ব ৪৯ কিলোমিটার। বিভাগীয় শহর রাজশাহীর দুরুত্ব ১৫৩ কিলোমিটার। সড়ক পথে রাজধানী ঢাকা'র দূরত্ব ২০১ কিলোমিটার এবং নদীপথে কাজিরহাট হয়ে দুরুত্ব ১০৫ কিলোমিটার। এছাড়াও আমিনপুর হতে সকল ইউনিয়নের দুরুত্ব ১০ কিলোমিটারের মধ্যে। 

রাস্তাঘাটঃ 
৭৫% পাকা,১৫% আধা পাকা,১০% কাচা রাস্তাঘাট রয়েছে।

রেল পথঃ
আমিনপুর থানার মধ্য দিয়ে ঢালারচর-পাবনা-রাজশাহী রেল রাস্তাটি চলে গিয়েছে। 

এইখানে দুটি স্টেশন রয়েছেঃ
• বাধেরহাট স্টেশন (কদমতলা)
• ঢালারচর স্টেশন (গোয়াল নগর)

স্বল্প দূরত্বে চলাচলের জন্য ভ্যানগাড়ি নসিমন-করিমন এবং সিএনজি অন্যতম।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. যোগাযোগ ব্যবস্থা
titleC. নদীসূমহ
titleD. ইতিহাস
উত্তর: titleB
২০০২ সালে লা লিগার ক্লাব রেসিং সান্তান্দারে যোগ দেয় বেনায়ন। ২০০২-০৩ মৌসুমে ৩১ ম্যাচে ৫ টি গোল দেয়। পরের মৌসুমে ৩৫ ম্যাচে ৭ গোল দেয়। ২০০৪-০৫ মৌসুমে ৩৫ ম্যাচে ৯ গোল দেয়। এবং দেপোর্তিভো লা করুনার বিপক্ষে হ্যাট্রিক করে। রাশিয়ান ক্লাব সিএসকে মস্কো তাকে দলে নেয়ার জন্য ৫ মিলিয়ন ইউরো প্রস্তাব দেয়, কিন্তু বেনায়ন সেটা প্রত্যাখ্যান করে।

সঠিক অনুচ্ছেদ শিরোনাম কোনটি?
titleA. রেসিং সান্তান্দার
titleB. চেলসি
titleC. লিভারপুল
titleD. আর্সেনাল (লোন)
উত্তর: titleA
১৯৩০ খ্রিষ্টাব্দে দের নার্সেসিয়ান তার তিনজন পরামর্শদাতা, বাইজান্টাইনিস্ট চার্লস রুফাস মোরি, অ্যালবার্ট এম ফ্রেন্ড জুনিয়র এবং ওয়াল্টার কুকের পরামর্শক্রমে যুক্তরাষ্ট্রের ম্যাসাচুসেটস শহরের ওয়েলেসলি কলেজের একজন আংশিক সময়ের প্রভাষক হিসাবে চলে আসেন। তিনি ওয়েলেসলিতে শিল্পের ইতিহাস পড়াতেন, সত্বর পূর্ণ অধ্যাপক পদে বৃত হন এবং পরবর্তীতে শিল্প ইতিহাস বিভাগের চেয়ারপার্সন ও ফার্নসওয়ার্থ মিউজিয়ামের অধিকর্তা হয়েছিলেন। দের নার্সেসিয়ান হলেন প্রথম মহিলা যিনি কোনো মহিলা কলেজে বাইজান্টাইন শিল্পে শিক্ষকতা করেছিলেন। তিনিই ১৯৬০ খ্রিষ্টাব্দে হিজ হোলিনেস ক্যাথলিকোস ভ্যাজগেন দ্বারা সেন্ট গ্রেগরি দ্য ইলুমিনেটরের পদক নিয়ে অলংকৃত প্রথম মহিলা। প্যারিসের কলেজ ডি ফ্রান্সে বক্তৃতার জন্য আমন্ত্রিত মহিলাদের মধ্যেও তিনি প্রথম। তিনি তার সময়কালে ডামবার্টন ওকসে সম্পূর্ণ অধ্যাপক পদপ্রাপ্ত একমাত্র মহিলা এবং তিনি ১৯৭০ খ্রিষ্টাব্দে লন্ডনের সোসাইটি অফ অ্যান্টিকয়ারিজ থেকে স্বর্ণপদক লাভ করা দ্বিতীয় মহিলা। ১৯৪৭ খ্রিষ্টাব্দে তিনি আমেরিকান অ্যাসোসিয়েশন অফ ইউনিভার্সিটি উইমেন থেকে অ্যাচিভমেন্ট অ্যাওয়ার্ড পেয়েছিলেন।

দের নার্সেসিয়ান ১৯৭৮ খ্রিষ্টাব্দ পর্যন্ত ডামবার্টন ওকসে ছিলেন, যখন তিনি ফ্রান্সে অবসর নিয়েছিলেন এবং তার বোনের সঙ্গে প্যারিসে থাকতেন। অবসর গ্রহণের পর আর্মেনিয়ান পণ্ডিতদের অধ্যয়নে আরো ভালোভাবে সহায়তা দেওয়ার জন্যে তিনি তার পুরো গ্রন্থাগারটি ইয়েরেভেনের মাটেনাডারানে পাঠিয়েছিলেন। ১৯৮৯ খ্রিষ্টাব্দে তার মৃত্যুর অল্পদিনের মধ্যেই, আর্মেনিয়ায় সম্ভাব্য শিল্প ইতিহাসের শিক্ষার্থীদের জন্য ইনস্টিটিউট ডি রিসার্চেস সুর লেস মিনিয়েচার্স আর্মানো-বাইজান্টাইন্স-এ 'ফন্ডস সিরারপাই দের নার্সেসিয়ান' নামে এক অনুদানের তহবিল তার সম্মানে তৈরি করা হয়েছিল।

সঠিক অনুচ্ছেদ শিরোনাম কোনটি?
titleA. শিক্ষা
titleB. গ্রন্থপঞ্জি
titleC. জীবনপঞ্জি
titleD. অধ্যাপক এবং অগ্রদূত
উত্তর: titleD
"দ্য ডেইলি স্টার" এর জাহিদ আকবর একটি পর্যালোচনাতে, "বসগিরি" চলচ্চিত্রকে প্রদান করেন ও উল্লেখ করেন যে, এটির অভিনেতারা এবং সঙ্গীত ছিল শক্তিশালী, কিন্তু চলচ্চিত্রটির গল্প ছিল দুর্বল। পর্যালোচনার ক্ষেত্রে মৌলিকতা ও দুর্বল পরিচালনার সমালোচনা করা হয়। এছাড়াও পোশাক, চুলের শৈলী এবং নৃত্য পরিচালনার সমালোচনা করা হয়, তবে নবীন অভিনেত্রী শবনম বুবলির অভিনয় এবং প্রধান চরিত্রে অভিনেতা শাকিব খান প্রশংসা করা হয়, বিশেষ করে তার ঢাকাইয়া আঞ্চলিক ভাষা উচ্চারণের প্রশংসা করেছেন। এছাড়াও চলচ্চিত্র সঙ্গীতেরও প্রশংসা করা হয়।

সঠিক অনুচ্ছেদ শিরোনাম কোনটি?
titleA. সমালোচকদের প্রতিক্রিয়া
titleB. সঙ্গীত
titleC. মুক্তি
titleD. কাহিনী সংক্ষেপ
উত্তর: titleA
২০০৮ খ্রিস্টাব্দে মানকরে কণাদ প্রযুক্তিবিদ্যা ও ব্যবস্থাপনা প্রতিষ্ঠান (কণাদ ইন্সটিটিউশন অব ইঞ্জিনিয়ারিং অ্যান্ড ম্যানেজমেন্ট) মহাবিদ্যালয়টির উদ্বোধন করা হয়। এটি মৌলানা আবুল কালাম আজাদ প্রযুক্তি বিশ্ববিদ্যালয়ের সংসৃষ্ট।

মানকরে ১৯৮৭ খ্রিস্টাব্দে মানকর মহাবিদ্যালয় প্রতিষ্ঠিত হয়। এটি কাজী নজরুল বিশ্ববিদ্যালয়ের সংসৃৃষ্ট। মহাবিদ্যালয়টিতে বাংলা, সংস্কৃত, ইংরাজী, হিন্দি, ইতিহাস, ভুগোল, রাষ্ট্রবিজ্ঞান, দর্শন, গণিতকবিদ্যা, গণিত, কম্পিউটার বিজ্ঞানের ওপর স্নাতক পাশ করার সুযোগ রয়েছে।

মানকর উচ্চ বিদ্যালয় এবং মানকর উচ্চ বালিকা বিদ্যালয় স্কুলদুটি পশ্চিমবঙ্গ মধ্য শিক্ষা পর্ষদের অন্তর্ভুক্ত। মানকর উচ্চ বিদ্যালয়ের উচ্চতর শিক্ষাক্ষেত্র বালক ও বালিকা উভয়ের শিক্ষালাভের জন্য এবং এটি পশ্চিমবঙ্গ উচ্চমাধ্যমিক শিক্ষা সংসদের অন্তর্ভুক্ত। মানকর উচ্চ বিদ্যালয় ১৮৫৫ খ্রিস্টাব্দে এবং মানকর বালিকা বিদ্যালয় ১৯৫৭ খ্রিস্টাব্দে প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. জনতত্ত্ব
titleC. পরিবহন
titleD. অবস্থান
উত্তর: titleA
উদয়ী মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় ছোট ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. প্রজনন
titleD. স্বভাব
উত্তর: titleD
বাঁকুড়া জেলার বিস্তৃতি ছোটনাগপুর মালভূমি থেকে নিম্ন গাঙ্গেয় সমভূমির মধ্যভাগ পর্যন্ত। এই অঞ্চলের মধ্যে ভূপ্রাকৃতিক তারতম্য অনুযায়ী বাঁকুড়া জেলাকে তিনটি ভাগে ভাগ করা যায় – পশ্চিমের উচ্চভূমি ও পাহাড়ি অঞ্চল, মধ্যভাগের অসমতল ভূমিভাগ ও পূর্বের পলিগঠিত সমভূমি।

পশ্চিমের উচ্চভূমি ও পাহাড়ি অঞ্চলের বৈশিষ্ট্য হল বন্ধুর ভূমিভাগ, ঘন অরণ্য, স্থানে স্থানে বিচ্ছিন্ন ল্যাটেরাইট পাহাড়, টিলা, শিলাস্তুপ ও উপত্যকা। এই অঞ্চলের উত্তরভাগ শুশুনিয়া উচ্চভূমি নামে পরিচিত। শুশুনিয়া ও বিহারীনাথ এই অঞ্চলের উল্লেখযোগ্য পাহাড়। মধ্যভাগের অসমতল ভূমিভাগও শিলাস্তুপ, নিম্নশৈলশিরা ও উপত্যকাযুক্ত। অন্যদিকে সমগ্র বিষ্ণুপুর মহকুমা ও সদর মহকুমার অধিকাংশ থানা নিয়ে গঠিত পূর্বের সমভূমি অঞ্চল দামোদর ও দ্বারকেশ্বর নদের সঞ্চিত পলিদ্বারা গঠিত। এখান থেকেই পশ্চিমে ভূমিভাগ ক্রমশ উঁচু হয়েছে।

সঠিক অনুচ্ছেদ শিরোনাম কোনটি?
titleA. স্বাভাবিক উদ্ভিদ
titleB. পাহাড়-পর্বত
titleC. ভূপ্রকৃতি
titleD. তথ্যসূত্র
উত্তর: titleC
করণ জোহর ভারতের মুম্বইয়ে জন্ম নেন। তার বাবা বলিউড চলচ্চিত্র প্রযোজক ও ধর্ম প্রোডাকশন্সের প্রতিষ্ঠাতা যশ জোহর এবং মা হিরো জোহর। তিনি মুম্বইয়ের গ্রিনলন হাই স্কুলে এবং এইচ.আর. কলেজ অব কমার্স অ্যান্ড ইকোনমিক্স-এ পড়াশোনা করেন। তিনি ফরাসি বিষয়ে স্নাতোকোত্তর লাভ করেন।

ছেলেবেলায় তিনি ভারতীয় বাণিজ্যিক চলচ্চিত্র দ্বারা প্রভাবিত হয়েছিলেন এবং তিনি অনুপ্রেরণা হিসাবে রাজ কাপুর, যশ চোপড়া এবং সুরজ বারজাত্যার কাছ থেকে শিখেছেন। একটি নির্দিষ্ট সময়ের জন্য, জোহর সংখ্যাবিজ্ঞানে অনুসরণ করতে শুরু করেন, এবং প্রথম শব্দ "কে" দিয়ে শুরু এধরনের শিরোনামে চলচ্চিত্র নির্মাণ করতে লাগলেন। ২০০৬ সালে "লাগে রাহো মুন্না ভাই", যেখানে সংখ্যাবিজ্ঞান সম্পর্কে সমালোচনা করা হয়েছে, চলচ্চিত্র দেখার পর তিনি এই চর্চা বন্ধ করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. টেলিভিশন
titleD. পোশাক পরিকল্পনাকারী
উত্তর: titleA
১৯৭২ সালে রাষ্ট্রপতির আদেশে বাংলাদেশ বার কাউন্সিল গঠিত হয়। এর সদস্য সংখ্যা রাখা হয় ১৫ জন। প্রতিটি কমিটির মেয়াদ থাকে ৩ বছর। এরমধ্যে পদাধিকারবলে বার কাউন্সিলের সভাপতি থাকেন বাংলাদেশের অ্যাটর্নি জেনারেল। বাকি ১৪ জন সদস্যের মধ্যে ৭ জন আইনজীবীদের মধ্য থেকে তাদের ভোটে নির্বাচিত, বাকি ৭ জন প্রতিটি গ্রপ থেকে একজন করে ৭টি গ্রুপে বিভক্ত স্থানীয় আইনজীবী সমিতিগুলির সদস্যদের মধ্য থেকে নির্বাচিত হন। বার কাউন্সিলের সদস্যরা নিজেদের মধ্য থেকে একজনকে ভাইস চেয়ারম্যান নির্বাচন করে। বার কাউন্সিল ‘বাংলাদেশ আইনি সিদ্ধান্ত’ নামে একটি আইনি জার্নাল প্রকাশ করে। 

সঠিক অনুচ্ছেদ শিরোনাম কোনটি?
titleA. গঠনপূর্ব পটভূমি
titleB. কার্যক্রম
titleC. কমিটি
titleD. ইতিহাস
উত্তর: titleD
২০১১ সালের আদমশুমারি অনুযায়ী উদয়নারায়ণপুর ব্লকের মোট সংখ্যা ১৩৮৬১৮জন (৮১.০৫% ৬ বছর ধরে জনসংখ্যা) যার মধ্যে ৭৬,০১২ (৫৫%) পুরুষ এবং ৬২,২০৬ (৪৫%) মহিলা ছিলেন।

২০১১ সালের আদমশুমারি অনুযায়ী হাওড়া জেলার সাক্ষরতা ৭৮.৬৬%। ২০১১ সালে পশ্চিমবঙ্গে সাক্ষরতা ৭৭.০৮% ছিল। ২০১১ সালে ভারতে সাক্ষরতা ছিল ৭৪.০৪%।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. সাক্ষরতা
titleC. শিক্ষা
titleD. গ্রাম পঞ্চায়েত
উত্তর: titleB
১১ জানুয়ারি, ২০১২ সালে আন্তর্জাতিক অপরাধ ট্রাইবুনাল কর্তৃক গোলাম আযম ১৯৭১ সালে মানবতা ও শান্তির বিরুদ্ধে অপরাধ, গণহত্যা ও যুদ্ধাপরাধের মামলায় গ্রেফতার হন। আন্তর্জাতিক অপরাধ ট্রাইবুনাল তার জামিনের আবেদন নাকচ করে দেন ও তাকে ঢাকা কেন্দ্রীয় কারাগারে পাঠানো হয়। যাইহোক তিন ঘণ্টা পর তাকে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে বার্ধক্য জনিত কারণে মেডিকেল চেক-আপে পাঠানো হয়। ডেইলি স্টার অনুসারে, ১৫ জানুয়ারি একটি মেডিকেল টিম দ্বারা আযম বিচারের জন্য উপযোক্ত বিবেচিত হওয়া সত্ত্বেও, তিনি হাসপাতালের কারাগার কক্ষে থাকার অনুমতি পান। একই পত্রিকায় পরে বলা হয়, তার শারিরীক অসুস্থতার জন্য তাকে সেখানে স্থানান্তর করা হয়।

কারারুদ্ধ করার পর থেকে আযমের স্বাস্থ্য অতি দ্রুত অবনতি হতে শুরু করে। তার স্ত্রী সয়ৈদা আফিফা আযম কয়েকটি সংবাদপত্রে তার স্বামীর চিকিৎসার জন্য দুঃখ প্রকাশ করেন, তিনি বলেন, আযম ধীরে ধীরে দূর্বল হয়ে পরছে এবং অপুষ্টিজনিত কারণে এক মাসে ৩ কিলোগ্রাম ওজন হারিয়েছে। তিনি আযমের চিকিৎসাকে "মানবতার বিরুদ্ধে অপরাধ" বলে অভিযোগ করেন যদিও তাকে হাসপাতালের কারাগার কক্ষে রাখা হয়েছে। আযমের স্ত্রী আরো অভিযোগ করেন তার সাথে পরিবারের লোকদের সাক্ষাত ও বই সরবরাহ করার অনুমতি দেওয়া হয় না। এটাকে তিনি এক প্রকার মানসিক নির্যাতন বলে উল্লেখ করেন। ডেইলি স্টার প্রতিবেদনে বলে, আযমের স্ত্রী ও আইনজীবীদের তার সাথে ১৮ ফেব্রুয়ারি সাক্ষাত করার অনুমতি দেওয়া হয় কিন্তু তার ভাতিজাকে কারাগার কক্ষে প্রবেশের ঠিক পূর্ব-মহুর্তে বাধা দেওয়া হয়।

বিভিন্ন দেশের ইসলামিক কর্মীরা গোলাম আযমকে গ্রেফতারের ঘটনা অমানবিক বলে উল্লেখ করেন ও এ ব্যাপারে মন্তব্য করেন। আন্তর্জাতিক মুসলিম স্কলারস ইউনিয়নের চেয়ারম্যান ইউসুফ আল-কারাদাউই এই গ্রেফতারকে “মর্যাদাহানিকর” বলে উল্লেখ করেন ও বাংলাদেশ সরকারের প্রতি তাকে অতিশীঘ্রই মুক্তি দেওয়ার অহ্বান জানান। তিনি তার মন্তব্যে বলেন, “অধ্যাপক গোলাম আযম ও তার সহকারী পন্ডিতবৃন্দদের এবং ইসলামিক কর্মীদের বিরুদ্ধে আনীত ৪০ বছর পূর্বের যুদ্ধাপরাধের অভিযোগ অযৌক্তিক ও গ্রহনযোগ্য নয়।”

গোলাম আযমের এই বিচারিক প্রক্রিয়াকে অন্তজার্তিক কয়েকটি সংস্থা সমালোচনা করেছে। তাদের মধ্যে রয়েছে, জাতিসংঘ, হিউম্যান রাইটস্‌ ওয়াচ এবং অ্যামনেস্টি ইন্টারন্যাশনাল। যদিও গোলাম আযমের পূর্বে আন্তর্জাতিক অপরাধ ট্রাইবুনাল দুজনকে (দেলোয়ার হোসেন সাঈদী ও মুহাম্মদ কামারুজ্জামান) একই মামলায় মৃত্যুদন্ড ও অপরজনকে (আব্দুল কাদের মোল্লা) যাবজ্জীবন কারাদন্ড প্রদান করেছে।

সঠিক অনুচ্ছেদ শিরোনাম কোনটি?
titleA. ১৯৭০-এর নির্বাচন
titleB. গ্রেফতার ও কারারুদ্ধ
titleC. অভিযোগ
titleD. কর্মজীবন
উত্তর: titleB
বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাচা ফল গোলাকার সবুজ। পাকলে গাঢ় বেগুনি রং ধারণ করে। এর স্ব্বাদ টক-মিষ্টি। বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়।

সঠিক অনুচ্ছেদ শিরোনাম কোনটি?
titleA. ঔষুধি গুনাগুণ
titleB. পুষ্টিগুণ
titleC. বিভিন্ন নাম
titleD. বর্ণনা
উত্তর: titleD
১৮৭৬ মৌসুমে পূর্ববর্তী বছরের তুলনায় আটাশ উইকেট কম শিকার করা স্বত্ত্বেও পরবর্তী শীতকালে অস্ট্রেলিয়া সফরের জন্য জেমস লিলিহোয়াইটের নেতৃত্বাধীন দলের সদস্য মনোনীত হন। ফলশ্রুতিতে ইতিহাসের প্রথম টেস্ট খেলায় অংশগ্রহণের সুযোগ পান তিনি। ৪৯ বছর ১১৯ দিন বয়সে তার টেস্ট অভিষেক হয় যা অভিষেকে সর্ববয়োঃজ্যেষ্ঠ টেস্ট ক্রিকেটারে রূপান্তরিত করে ও এ রেকর্ডটুকু অদ্যাবধি টিকে রয়েছে। ১৫ মার্চ, ১৮৭৭ তারিখে টেস্ট অভিষিক্ত সাউদার্টনের দল ইংল্যান্ড টসে পরাজিত হয় ও ফিল্ডিংয়ে নামে। ঐদিন তিনি দ্বিতীয় পরিবর্তিত বোলার হিসেবে বোলিং কার্য সম্পন্ন করেন। চার্লস ব্যানারম্যান ও ব্রান্সবি কুপারের মধ্যকার শক্ত জুটিতে গড়া ৭৭ রানকে বাড়তে দেননি তিনি। কুপারকে ১৫ রানে বোল্ড করেন। বিলি মিডউইন্টারকে জর্জ ইউলিটের ক্যাচে পরিণত করে প্রথম টেস্ট বোলার হিসেবে ২ উইকেট লাভের কৃতিত্ব প্রদর্শন করেন। দিনশেষে তার বোলিং পরিসংখ্যান ছিল ২/৪০। দ্বিতীয় দিন সাউদার্টন বোলিং চালিয়ে যেতে থাকেন ও জ্যাক ব্ল্যাকহামকে ১৭ রানে বোল্ড করে ৩য় উইকেট পান এবং দ্বিতীয় ৫০ রানের জুটি ভেঙ্গে ফেলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. খেলোয়াড়ী জীবন
titleC. বিতর্ক
titleD. অবসর
উত্তর: titleB
এডামস ৮ সেপ্টেম্বর ২০০৭ সালে প্রফেশনাল চ্যাম্পিয়নশিপ রেসলিং এ আত্মপ্রকাশ করেন, যেখানে তিনি জ্যাকি ল্যান্টারন এর সাথে দল গঠন করেন। ৩ ডিসেম্বর ২০১০ সালে তিনি পিসিডাব্লিউ স্ট্যাট চ্যাম্পিয়নশিপ জিতেন ড্যানি সাইকোকে হারিয়ে। তিনি এমসিডাব্লিউ এ কুস্তি লড়েছেন কিছুদিন, তিনি সেখানে ২৮ জানুয়ারি ২০১২ সালে এমসিডাব্লিউ হ্যাবিওয়েট চ্যাম্পিয়নশিপ জিতেছিলেন স্লেক্সকে হারিয়ে। তিনি ২৯৩ দিন চ্যাম্পিয়নশিপ চ্যাম্পিয়নশিপটি ধরে রাখেন।

সঠিক অনুচ্ছেদ শিরোনাম কোনটি?
titleA. প্রাথমিক পেশা (২০০৭-২০১৩)
titleB. এনএক্সটি (২০১৩-২০১৮)
titleC. প্রাথমিক জীবন
titleD. পেশাদারি কুস্তি জীবন
উত্তর: titleA
উসমানীয় যুগে জেরুজালেম একটি কসমোপলিটন শহরে পরিণত হয়। খ্রিষ্টান হওয়া সত্ত্বেও আর্মেনীয়দের নিজস্ব ভাষা ও সংস্কৃতি ছিল। এছাড়াও আর্মেনীয় সম্প্রদায় আরবি ভাষা ব্যবহার করত এবং ফিলিস্তিনি সমাজের অংশ ছিল।

জেরুজালেমের বর্তমান দেয়ালগুলি ১৫৩৮ সালে সুলতান সুলাইমানের নির্দেশে নির্মিত হয়। ১৫৬২-৬৩ সালের হিসাব অনুযায়ী ১৮৯জন আর্মেনীয় এখানে অবস্থান করছিল। ১৬৯০ সালের গণনায় এই সংখ্যা বেড়ে দাঁড়ায় ৬৪০জন। অর্থাৎ বৃদ্ধির হার ২৩৯%। বিবরণীলেখক সিমিওন লেহাটসির বর্ণনা অনুযায়ী ১৬১৫-১৬ সালে বারোটি আর্মেনীয় পরিবার এখানে বসবাস করত। আর্মেনীয় ও অন্যান্য খ্রিষ্টানদের নগরায়নের ফলে ১৬৯০ সালে জনসংখ্যার এই বৃদ্ধি পরিলক্ষিত হয়। ১৬৯০ সাল নাগাদ জেরুজালেমের খ্রিষ্টান বাসিন্দাদের মধ্যে আর্মেনীয়দের পরিমাণ ছিল ২২.৯%।

১৯শ শতাব্দীতে আর্মেনীয় ও খ্রিষ্টান মহল্লার অধিকাংশ স্থানে ইউরোপীয় রীতির ঢালু ছাদ দেখা যেত। অন্যদিকে মুসলিম ও ইহুদি মহল্লায় গম্বুজ আকৃতিকে প্রাধান্য দেয়া হত। ১৮৮৩ সা;এ আর্মেনীয়রা শহরের প্রথম ছাপাখানা স্থাপন করে। ১৮৫৭ সালে এখানে একটি ধর্মীয় বিদ্যালয় চালু হয়েছিল হয়। ১৮৫৫ জেরুজালেমের আর্মেনীয় মহল্লায় শহরের প্রথম ফটোগ্রাফিক ওয়ার্কশপ চালু হয়। ১৮৪০ সালে প্রতিষ্ঠিত বালক বিদ্যালয় ও ১৮৬২ সালে প্রতিষ্ঠিত বালিকা বিদ্যালয় একীভূত করে ১৮৬৯ সালে হলি ট্রান্সলেটর্স‌ স্কুল স্থাপিত হয়। এটি জেরুজালেমের প্রথম সহশিক্ষা বিদ্যালয়।

১৮৮৩ সালে ১০২টি পরিবার (৮%) নিয়ে আর্মেনীয়রা গ্রীক অর্থোডক্স ও ক্যাথলিকদের পর পুরনো জেরুজালেমের তৃতীয় বৃহত্তম খ্রিষ্টান সম্প্রদায় ছিল। এসকল বাসিন্দাদের পাশাপাশি সেসময় ৪৬জন আর্মেনীয় পাদ্রী ও সন্ন্যাসী এবং ৫৫জন কর্মী সেইন্ট জেমস মনস্টারির ভেতরে বসবাস করতেন। ১৯০৫ সালের উসমানীয় আদমশুমারি অনুযায়ী মহল্লার ৩৮২ জন বাসিন্দার মধ্যে আর্মেনীয়দের সংখ্যা ছিল ১২১ এবং পরিমাণ এক তৃতীয়াংশের কম ছিল। ইহুদি (১২৭), অন্যান্য খ্রিষ্টান (৯৪) ও মুসলিমদের (৪০) পরিমাণ ছিল যথাক্রমে ৩৩.২%, ২৪.৬% ও ১০.৫%। ইহুদিরা মহল্লার পূর্বদিকে বাস করত। ১৯শ শতাব্দীর দ্বিতীয়ার্ধে এই অংশ ইহুদি মহল্লার পশ্চিম অংশ হয়।

সঠিক অনুচ্ছেদ শিরোনাম কোনটি?
titleA. উসমানীয় যুগ
titleB. ইসরায়েলি যুগ
titleC. ভাষা
titleD. উদ্ভব
উত্তর: titleA
মসজিদটির দৈর্ঘ্য ৪৮ ফুট, প্রস্থ ৩৬ ফুট। ৭ টি গুম্বুজ, ৪ টি সুউচ্চ মিনার রয়েছে। প্রতিটি মিনারের উচ্চতা ৮০ ফুট। ৭ টি গুম্বুজের মধ্যে ৫ টিতে রয়েছে ঝাড়বাতি। মসজিদটি তে মুসুল্লিদের আরাম আয়েস এর জন্য রয়েছে ৬ টি এসি। মসজিদটির ভিতরে শতাধিক মুসুল্লি একসাথে নামাজ পড়তে পারে। আর বারান্দায় অর্থাৎ সামনের স্টাইলস করা জায়গাটিতে দুইশতাধিক মুসুল্লি নামাজ পড়তে পারে। মসজিদের উপর বিভিন্ন রং এর বৈদ্যুতিক বাতির আলোক সজ্জা রয়েছে। যা অনেক দূর থেকে অনেক সুন্দর দেখা যায়। মসজিদে লেখা আল্লাহ শব্দটি রাতের বেলা জ্বল জ্বল করে জ্বলতে থাকে। মসজিদটির পেছনে ফুল ও ফলের বাগান রয়েছে।মসজিদটির ভিতরে ও বাহির অসংখ্য চাদ ও তারা আকা রয়েছে। মসজিদটি নির্মাণের সময় ইট,বাল,সিমেন্ট এর পাশাপাশি চিনামাটি ও স্টাইলস ব্যবহার করা হয়েছে।

সঠিক অনুচ্ছেদ শিরোনাম কোনটি?
titleA. স্থপতি
titleB. বিবরণ
titleC. পর্যটন ব্যবস্থা
titleD. নির্মাণ শৈলী ও কারুকাজ
উত্তর: titleB
প্রকৃতপক্ষে, তাপ পদার্থের অণুগুলোর এলোমেলো গতির ফল। পদার্থের অণুগুলো সবসময় গতিশীল অবস্থায় থাকে। কোনো​ পদার্থের মোট তাপের পরিমাণ এর মধ্যস্থিত অণুগুলোর মোট গতিশক্তির সমানুপাতিক। কোনো​ বস্তুতে তাপ প্রদান করা হলে এর অণুগুলোর ছোটাছুটি বৃদ্ধি পায়, ফলে এর গতিশক্তিও বেড়ে যায়। সুতরাং তাপ পদার্থের আণবিক গতির সাথে সম্পর্কিত এক প্রকার শক্তি যা ঠান্ডা বা গরমের অনুভূতি জাগায়।

সঠিক অনুচ্ছেদ শিরোনাম কোনটি?
titleA. তাপ যেভাবে উৎপন্ন হয়
titleB. দৈর্ঘ্য প্রসারণ
titleC. তাপমাত্রা
titleD. তাপের একক
উত্তর: titleA
১৯৬১ খ্রিষ্টাব্দে ভাস্কর হিসেবে জাতীয় পর্যায়ে স্বীকৃতি পেয়েছিলেন তিনি। "ন্যাশনাল এক্সিবিশন অব পেইন্টিং স্কাল্পচার এ্যান্ড গ্রাফিক আর্টস" শিরোনমে এই প্রদর্শনীতে স্থান পাওয়া তার ছ’টি ভাস্কর্যের মধ্যে "চাইল্ড ফিলোসফার" নামে একটি ভাস্কর্য বেস্ট স্কাল্পচারে পুরস্কৃত হয়।

পরে ১৯৯৭ খ্রিষ্টাব্দে বাংলাদেশ সরকার প্রদত্ত সর্বোচ্চ বেসামরিক সম্মাননা একুশে পদকে ভূষিত হয়েছেন। তাকে নিয়ে "নভেরা" (১৯৯৫) শিরোনামে জীবনী উপন্যাস রচনা করেছেন হাসনাত আবদুল হাই। নির্মিত হয়েছে প্রামাণ্য চিত্র "নহন্যতে" (১৯৯৯)। এক সময় বাংলাদেশ জাতীয় জাদুঘরের একটি হলের নামকরণ করা হয়েছিল "ভাস্কর নভেরা আহমেদ হল"। বর্তমানে বাংলা একাডেমী’র একটি হলের নাম "নভেরা হল"।

তার ৮০ তম জন্মদিনে গুগল ডুডল তৈরি করে সম্মাননা প্রদান করে।

সঠিক অনুচ্ছেদ শিরোনাম কোনটি?
titleA. নির্মিত ভাস্কর্য
titleB. কাজের স্টাইল
titleC. পুরস্কার এবং স্বীকৃতি
titleD. শেষ জীবন
উত্তর: titleC
১৯৭০ দশকের মাঝামাঝি সময়ে রফি শীর্ষস্থানীয় কণ্ঠশিল্পী হিসেবে সঙ্গীত জগতে নিজের স্থান পুণরায় দখলে রাখেন। ১৯৭৪ সালে তিনি ঊষা খান্না'র গীত রচনায় "হাওয়াস" ছবিতে তেরী "গালিওন মে না রাখেঙ্গে কদম আজ কে বাদ" গান গেয়ে ফিল্ম ওয়ার্ল্ড ম্যাগাজিনের পক্ষ থেকে সেরা গায়কের পুরস্কার পান। ১৯৭৭ সালে "হাম কিসি সে কাম নেহি" শিরোনামের হিন্দী চলচ্চিত্রে আর. ডি. বর্মনের (রাহুল দেব বর্মন) সঙ্গীত রচনায় "ক্যায়া হুয়া তেরা ওয়াদা" গানের জন্য ভারতের জাতীয় পদক এবং ফিল্মফেয়ার পুরস্কার লাভ করেন।

ঋষি কাপুর অভিনীত চলচ্চিত্র হিসেবে - "অমর আকবর এন্টনী" (১৯৭৭), "সরগম" (১৯৭৯) এবং "কর্জ্জ" (১৯৮০) ছবিগুলোয় নেপথ্যে কণ্ঠ দেন মোহাম্মদ রফি। তন্মধ্যে অমর আকবর এন্টনী চলচ্চিত্রের "পর্দা হে পর্দা" কাউয়ালীটি সকল স্তরের দর্শক-শ্রোতাদের কাছে ভীষণভাবে জনপ্রিয়তা অর্জন করেছিল।

এছাড়াও, ১৯৭০ দশকের শেষ দিক থেকে ১৯৮০ দশকের শুরুর দিকে কণ্ঠসঙ্গীতে রফি'র স্মরণীয় অংশগ্রহণ ছিল - লায়লা মজনু (১৯৭৬), আপনাপান (১৯৭৮), কুরবাণী (১৯৮০), দোস্তানা (১৯৮০), দ্য বার্নিং ট্রেন (১৯৮০), নছীব (১৯৮১), আবদুল্লাহ (১৯৮০), শান (১৯৮০) এবং আশা (১৯৮০) চলচ্চিত্রসমূহে।

সঠিক অনুচ্ছেদ শিরোনাম কোনটি?
titleA. পরবর্তী বছরগুলোতে
titleB. ব্যক্তিগত জীবন
titleC. আশা ভোঁসলে
titleD. শচীন দেব বর্মণের সাহচর্য্যে
উত্তর: titleA